မင်းပင်ကောင်းလျက် မင်းမြှောင်ဖျက်

မင်းပင်ကောင်းလျက် မင်းမြှောင်ဖျက် သည် မြန်မာဆိုရိုးစကား ဖြစ်သည်။ အဓိပ္ပာယ် “မင်းပင်ကောင်းလျက် မင်းမြှောင်ဖျက်” ဆိုသည်မှာ မင်းသည် ကိုယ်ကျင့်တရားကောင်းမွန်ပြီး တိုင်းပြည်အပေါ် စေတနာကောင်းရှိသော်လည်း မင်း၏ အနီးတွင်ရှိသော မင်းမြှောင် (အမှုတော်ထမ်းများ၊ အကြံပေးများ) တို့သည် ကိုယ်ကျိုးရှာခြင်း၊ လာဘ်စားခြင်း စသည့် မကောင်းမှုများ ပြုလုပ်ခြင်းဖြင့် တိုင်းပြည်၏ အကျိုးစီးပွားကို ဖျက်ဆီးတတ်သည်ဟု ဆိုလိုသည်။ အာဏာရှိသူတစ်ဦးတည်း၏ ကောင်းခြင်း သို့မဟုတ် ဆိုးခြင်းသည် တိုင်းပြည်အတွက် အဆုံးအဖြတ်မဟုတ်ဘဲ အာဏာပတ်ဝန်းကျင်ရှိ လူများ၏ အပြုအမူသည်လည်း အရေးပါကြောင်းကို ဤဆိုရိုးစကားက ဖော်ပြသည်။ “မင်းကောင်းပါလျက် မင်းမြှောင်ဖျက်” ဟူ၍လည်း အသုံးပြုသည်။ ကိုးကားချက်များ "မင်းကောင်းပါလျက်၊ အမြှောင်ဖျက်သည်။" [၉၇၀-ခန့်] ဟံချုပ်။ ၇၅။ "ဘိုင်ဆပ်ကို မြို့ဝန်ခန့်မိတာနှင့် တူနေတာပ၊ အနှာကြောင့်မို့ ရှေးလူကြီးများက မင်းကောင်းပါလျက် မင်းမြှောင်ဖျက်တယ်လို့ ဆိုကြတာပ၊" [၁၂၇၇] မောင်ပုံ။ ၇၈။ "အမှုတော်ထမ်းနေသည့်ကာလ၌ မင်းပင်ကောင်းလျက် မင်းမြှောင်ဖျက်ခြင်းမရှိရအောင် ဘုရင်ကြီး သဘောကျသည်ဖြစ်စေ၊ မကျသည်ဖြစ်စေ အမှန်အတိုင်း ရဲရဲဝံ့ဝံ့ တင်လျှောက်ခဲ့သူ ဖြစ်သည်။" [၁၃၂၁] ယောလှိုင်။ ၆၅။ အခြားအသုံးအနှုန်း မင်းကောင်းပါလျက် မင်းမြှောင်ဖျက် ဟူ၍လည်း အဆိုရှိသည်။ ကိုးကား Category:မြန်မာဆိုရိုးစကားများ